63 
modning at virke for, at de kunde faae Opreisning for den lidte 
Skade og komme til lovmæssigt Forsvar imod Anklagen, eftersom 
der stod i Danmarks Riges virkelige og vedtagne Lovbøger"). 
Nu vare altsaa Sverrig og Norge enige om, at Processen imod 
Kong Eriks Banemænd burde optages påany. Saa nøie var 
Grev Jakobs Forbindelse med Thorkel Knudssøn, altsaa, trods 
Kong Birgers personlige Forkjærlighed for sin Svoger Kong Erik 
Menved, med den svenske Regering, at det blev ham, som 
i den paafølgende Sommer hentede den svenske Regents Brud, 
en Grevinde af Ravensberg, fra Lybek til Sverrig ”). De endnu 
levende danske Fredløses Stilling var saaledes paa dette Tids- 
punkt meget gunstig: dækkede af Sverrig og Norge kunde de 
fra Grev Jakobs faste Borge Hunehals og Varberg i Nørrehal- 
land trodse Danmark og hjemsøge dets Kyster. 
Men den Forbindelse, der ved Solbergmødet og derefter i 
Julen 1302 under et Besøg i Oslo knyttedes imellem den svenske 
Hertug Erik og den endnu kun eetaarige norske Kongedatter 
Ingeborg, blev Udgangspunktet for nye Forviklinger, der hurtigt 
forandrede hele Stillingen. Kong Birger kronedes 1302, og hans 
Brødre Hertugerne fik de dem bestemte store Lehn til deres 
Raadighed. Men Hertug Erik tragtede efter høiere Ting. Denne 
ærgjerrige og urolige Herre, under hvis Paavirkning den politiske 
Stilling i Norden skiftede ligesaa hurtigt som Figurerne i Kalei- 
doskopet, ligner i flere Henseender vor Valdemar Atterdag: vel 
begavet paa Sjæl og Legeme, opfindsom i nye Combinationer, 
let til at knytte og løse Forbindelser, til at give og bryde Løfter, 
ridderlig i Fred, stridbar i Krig var han som Danmarks Gjen- 
”) — ac ipsis opem præstare convenientem, ut pro injuriis et damnis il- 
latis eisdem justitiam consequi valeant et pro! causis eis impositis ex- 
cusationem legalem s. legittimam facere, secundum Deum et justitiam, 
et ut in veris et approbatis libris regni Dacie legalibus continetur, cet. 
Analecta quibus historia, cet. regni Norvegici illustrantur, ed. G. Thorke- 
lin, Havniæ 1778 p. 76. 
””) Chronik des Fransiskaner-Lesemeisters Detmar ad an. 1303, i Grautoffs 
Udgave I, 182. 
